**ELŐTERJESZTÉS**

**A Gazdasági és Városstratégiai Bizottság 2018. május 14-i ülésére**

**Javaslat a szombathelyi 8613/19 hrsz.-ú, Mikes Kelemen utcai „beépítetlen terület” megnevezésű ingatlanra vonatkozó pályázati felhívás elfogadására**

Tájékoztatom a Tisztelt Bizottságot, hogy a Közgyűlés a 231/2017. (IX.14.) Kgy. sz. határozatában úgy döntött, hogy nyilvános pályázatot ír ki a szombathelyi 8613/19 hrsz.-ú, Mikes Kelemen utcai „beépítetlen terület” megnevezésű ingatlan értékesítésére minimum 38.929.921,- Ft + ÁFA, azaz bruttó 49.441.000 Ft vételáron.

Az ingatlanra vonatkozó pályázati eljárás – ajánlat hiányában – eredménytelenül zárult.

A Közgyűlés a 129/2018. (IV.26.) Kgy. sz. határozatában felhatalmazta a Gazdasági és Városstratégiai Bizottságot, hogy aktualizált forgalmi értéken gondoskodjon a Mikes Kelemen utcai 8613/19 hrsz.-ú „beépítetlen terület” megnevezésű ingatlanra vonatkozó pályázat kiírásáról.

A Heckenast Ingatlanközvetítő és Forgalmazó Kft. az ingatlan forgalmi értékét változatlanul 38.929.921,- Ft + ÁFA, azaz bruttó 49.441.000 Ft összegben állapította meg.

Javaslom, hogy a szombathelyi 8613/19 hrsz.-ú ingatlan ismételten kerüljön meghirdetésre 38.929.921,- Ft + ÁFA, azaz bruttó 49.441.000 Ft vételáron.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2018. május 11.**

**/: Dr. Puskás Tivadar :/**

**Határozati javaslat**

**…./2018. (IV. 23.) GVB. számú határozat**

1. A Gazdasági és Városstratégiai Bizottság a szombathelyi **8613/19 hrsz.-ú, Mikes Kelemen utcai** „beépítetlen terület” megnevezésű ingatlanra vonatkozó pályázati felhívást a 129/2018. (IV.26) Kgy. sz. határozatban kapott felhatalmazás alapján – az előterjesztés 1. számú mellékletével egyező tartalommal, értékbecsléssel alátámasztott 38.929.921,- Ft + ÁFA, azaz bruttó 49.441.000 Ft vételáron – elfogadja.

2. A Bizottság a pályázati eljárás során érkező ajánlatok bontásában részt vevő 5 tagú bíráló bizottság tagjai közé az alábbi két városi képviselőt választja meg:

……………………….

……………………….

3. A Bizottság felhatalmazza a polgármestert, hogy az előterjesztés mellékletében foglalt pályázati felhívás alapján az ingatlan értékesítésére vonatkozóan a pályázatot írja ki.

**Felelős:**  Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke (végrehajtásért: Lakézi Gábor, a Városüzemeltetési Osztály vezetője)

**Határidő:** azonnal